Subject: WangWei's Poems [3]

From: [email-masked] (Ming Pei)
Date: Wed, 20 Jul 1994 20:54:19 GMT

王维诗选之三               5-17-94

421	观猎			风劲角弓呜

422	送梓州李使君		万壑树参天

423	木兰柴			秋山敛馀照

424	山中			荆溪白日出

425	送别			送君南浦泪如丝

426	秋夜曲			桂魄初生秋露微

427	田园乐			采菱渡头风急

---------------------

421	观猎

风劲角弓呜
将军猎渭城
草枯鹰眼疾
雪尽马蹄轻
忽过新丰市
还归细柳营
回看射雕处
千里暮云平

422	送梓州李使君

万壑树参天，
千山响杜鹃。
山中一夜雨，
树抄百重泉。
汉女输撞布，
巴人讼芋田。
文翁翻教授，
不敢倚先贤。

423	木兰柴

秋山敛馀照，
飞鸟逐前侣。
彩翠时分明，
夕岚无处所。

424	山中

荆溪白日出
天寒红叶稀
山路元无雨
空翠湿人衣

425	送别

送君南浦泪如丝
君向东州使我悲
为报故人憔悴尽
如今不似洛阳时

426	秋夜曲

桂魄初生秋露微
轻罗已薄未更衣
银筝夜久殷勤弄
心怯空房不忍归

427	田园乐

采菱渡头风急
策杖村西日斜
杏树坛边渔文
桃花源里人家

公元一九九四年五月裴明龙抄 
[email-masked]