Subject: WangWei's Poems [1]

From: [email-masked] (Ming Pei)
Date: Wed, 13 Jul 1994 21:39:50 GMT

王维诗选之一                     4-1-94

401	杂咏				已见寒梅发
402	春日与裴迪过新昌里访吕逸人不遇	桃源一向绝风尘
403	登裴迪秀才小台作		端居不出户
404	答裴迪				淼淼寒流广
405	临高台送黎拾遗			相送临高台
406	春夜竹亭赠钱少府归蓝田		夜静群动息
407	少年行				新丰美酒斗十千
408	孟城坳				新家孟城口
409	辛夸坞				木末芙蓉花
410	息夫人				莫以今时宠
412	相思子				红豆生南国

------------
401	杂咏

已见寒梅发，复闻啼鸟声。
心心视春草，畏向玉阶生。

君自故乡来，应知故乡事。
来日绮窗前，寒梅著花未？

402	春日与裴迪过新昌里访吕逸人不遇

桃源一向绝风尘，柳市南头访隐沦。
到门不敢题凡鸟，看竹何须问主人。
城上青山如屋里，东家流水入西邻。
闭户著书多岁月，种松皆作老龙鳞。

403	登裴迪秀才小台作

端居不出户，满目望云山。
落日鸟边下，秋原人外闲。
遥知远林际，不见此檐间。
好客多乘月，应门莫上关。

404	答裴迪

淼淼寒流广，苍苍秋雨晦。
君问终南山，心知白云外。

405	临高台送黎拾遗

相送临高台，川原杳无极。
日暮飞鸟还，行人去不息。

406	春夜竹亭赠钱少府归蓝田

夜静群动息，时闻隔林犬。
却忆山中时，人家涧西远。
羡君明发去，□蕨轾轩冕。

407	少年行

新丰美酒斗十千，咸阳游侠多少年。
相逢意气为君饮，系马高楼垂柳边。

408	孟城坳

新家孟城口，古木馀衰柳。
来者复为谁，空悲昔人有。

409	辛夸坞

木末芙蓉花，山中发红萼。
＊户寂无人，纷纷开且落。

注：              ＊  〔石间〕

410	息夫人

莫以今时宠，难忘旧日思。
看花满眼泪，不共楚王言。

411	山中送别

山中相送罢，日暮掩柴扉。
春草年年绿，王孙归不归？

412	相思子

红豆生南国，春来发几枝？
愿君休采撷，此物最相思。

---------

王维 (699-759) 字摩诘，山西太原人，其父迁家於蒲（今山西永济），
遂为河东人。开元九年（廿一岁）擢进士。

以上诗选抄自
唐诗别裁集 （清）沈德潜（1673-1769）编
乾隆二十八年（1763）教忠堂重订本（木刻）

公元一九九四年四月裴明龙抄 
[email-masked]